FOTO: JAN TOMAS ESPEDAL Åstedsgranskere fra politiet arbeidet i går både inne og utenfor villaen der drapene skjedde.
Asker og Bærum politidistrikt fikk første gang en bekymringsmelding i 2005. Så i 2006, og senest 21. mars i år da datteren varslet at hun fryktet faren ville ta sitt eget liv. Politiet rykket ut og beslagla to uregistrerte hagler, men hentet ikke inn fem andre og lovlige våpen han hadde i sin besittelse. Politiet skal alltid sjekke at våpnene til avdøde personer blir innlevert eller omregistrert. Det har de ikke gjort i dette tilfellet.
–Det ble fattet et forvaltningsvedtak om å hente våpnene, men jeg kan ikke se at dette er blitt gjort. Det har skjedd en glipp. Jeg går ut ifra at dette er noe Spesialenheten vil se på, sier politiadvokat Per Zimmer.